เรื่องร้องเรียน: แถวนี้มีปัญหาเก็บขยะล่าช้ามา2เดือนกว่าแล้ว ไม่รวมก่อนหน้านี้ราวปีกว่าที่จะมีปัญหามาเป็นระยะๆ 12วันจะมาเก็บขยะ 1 ครั้ง แถมเก็บไปได้ไม่หมดด้วย ถ้ายังเป็นอย่างนี้ต่อไปเรื่อยๆ จะต้องให้เดือดร้อนถึงขั้นไหนจึงจะมาเก็บให้   ยังต้องจ่ายค่าเก็บขยะเต็มราคา แต่ได้รับบริการไม่ถึงครึ่งราคาอีกนานแค่ไหน ไม่ขอแค่การเร่งแก้ปัญหาแบบที่รีบเอาคนมาเก็บขยะตอนที่แจ้งเรื่องไป แล้วสุดท้ายก็วนกลับมาลูปเดิมนะคะ เหนื่อยค่ะ
การดำเนินการของเจ้าหน้าที่: ต้องขอโทษด้วยนะคะ ได้เก็บไปเมื่อวันที่24แล้วค่ะและได้กำชับคนที่ขับรถและประจำรถแล้วค่ะให้เก็บตามแผนสัปดาห์ละ2ครั้ง
ความเห็นของผู้แจ้ง: ขอบคุณสำหรับการจัดการที่รวดเร็วมากจริงๆ ค่ะ หวังแต่ว่าที่หน้างานจะไม่เจอปัญหาซ้ำๆ อีกเลย  ถ้ามันมีเหตุที่ทำให้เจ้าหน้าที่ มาไม่ได้ เจ็บป่วย อุบัติเหตุ มีงานด่วนที่ต้องไปจัดการก็เข้าใจ ขอแค่มีการเก็บขยะได้ตามกำหนดการก็พอค่ะ ที่ผ่านมาถือว่าเก็บกวาดได้สะอาดมากแล้วค่ะ  ปล. อีกอย่างที่อยากจะบอกคือ...  ภาพที่ถ่ายจบงานมาเป็นถังของคนล่ะบ้านค่ะ
พื้นที่: แขวงบางจาก เขตพระโขนง กรุงเทพมหานคร